jkorsvik/nowiki_second_scrape_merged huggingface dataset:
Abu Laith al Libi

Abu Laith al Libi og kalt for Abu Laith al Liby (antatt død 29. januar 2008) var en høytstående libysk-født leder i Al-Qaida bevegelsen i Afghanistan som dukket opp i flere Al-Qaida videoer. Noen kilder rangerer ham som en av de fem viktigste lederne i terrororganisasjonen. En tror at han var spesielt aktiv i stammeregionen Waziristan.


== Afghansk mujahedin ==
Abu Laith Al-Libi ble med i den afghanske mujahedin på 1980-tallet for å slåss mot den sovjetiske okkupasjonsmakten. Han ble kjent for sin ekspertise i å lage bomber og gerilja-krigføring.


== Kamp mot Gaddafi ==
Etter kampene mot Sovjetunionen, returnerte Al-Libi til Libya i 1994, for å delta i «Libyan Islamic Fighting Group», en gruppe som slåss for å kaste Gaddafi. Plottet mislyktes, og han flyktet fra landet til Saudi-Arabia.


== Saudi-Arabia ==
Al-Libi ble arrestert der i etterspillet av terrorangrepet i 1996 mot Khobar Towers, der 19 amerikanske soldater ble drept. Han ble fengslet i Riyadh, men rømte eller ble sluppet fri. Han ble også torturert under sitt fengselsopphold.


== Taliban og Al-Qaida ==
Al-Libi ble med i Taliban i 1999 og dukket opp i en video i 2002, der han snakket på vegne av Taliban. Han dukket også opp i en video i 2004, men det er først de siste årene at han har tatt ledelsen over internett-produksjonene til Al-QaidaAbu Laith al Libi var mål for et angrep gjennomført av amerikanske spesialstyrker i 2007, der flere sivile, inklusive barn, ble drept, men Abu Laith al Libi unnslapp.Abu Laith al Libi er utpekt av amerikansk etterretning som hovedpersonen bak selvmordsaksjonen som tok livet av 22 mennesker rett utenfor USAs hovedbase i Afghanistan, i forbindelse med at visepresident Dick Cheney besøkte landet i februar 2007.I januar 2008 ble det meldt at han var blitt drept, etter at en melding om det dukket opp på et islamittisk nettsted, men offisielle myndigheter har ikke villet avsløre detaljer rundt dødsfallet. Det ble antatt at han ble drept i forbindelse med et amerikansk rakettangrep mot en væpnet gruppe vest i Pakistan.


== Referanser ==


== Eksterne lenker ==
Homeland Security: Abu Layth al-Libi
Terry Bozzio

Terry John Bozzio (født 27. desember 1950) er en amerikansk trommeslager.


== Biografi ==
Bozzio ble født i California av italiensk-amerikanske foreldre. Han gikk på Sir Francis Drake High School i San Anselmo, California, hvor han også fikk et stipend innen musikk i 1969. I 1975 ble Bozzios talent berømt, da han ble en del av bandet til Frank Zappa. Bozzio ble særlig kjent for å framføre The Black Page på konserter, et stykke Zappa skrev for solo-trommer. The Black Page besto av et noteark med så mange noter at det fremsto som helt svart.
På europaturnéen til Fantômas sommeren 2005 ble Dave Lombardo midlertidig erstattet av Bozzio. Bozzio har i den siste tiden også fremført låter som en del av Zappa plays Zappa-bandet til Dweezil Zappa, og hardrock-bandet Korn. Den 17. januar 2006 ble Bozzio innlemmet som en del av Guitar Centers RockWalk i Hollywood, sammen med andre rock'n'roll-legender som Ronnie James Dio og Slash.


== Musikalsk innovasjon ==
Bozzio er kjent for å spille orkestrale komposisjoner på trommesettet, ved å spille både rytme og melodi på trommesettet på en gang.
Han er også kjent for å spille på verdens største trommesett. settet har hele 6 basstrommer.


== Diskografi i utvalg ==


=== Solo ===
Solo Drum Music I/II & III
Drawing The Circle
Chamber Works
Solos & Duets (with Chad Wackerman)
Nine Short Films (with Billy Sheehan)
Chamber Works (2005, with Metropole Orchestra)


=== Med Frank Zappa ===
Bongo Fury (October 1975), US #66
Zoot Allures (October 1976), US #71
Zappa in New York (March 1978), US #57
Sleep Dirt (January 1979), US #175
Sheik Yerbouti (March 1979), US #21
Joe's Garage (September 1979), US #27
Baby Snakes (March 1983)
Thing-Fish (November 1984)
FZ:OZ (August 2002)


=== Med Missing Persons ===
Missing Persons (EP) (1980) #46 US
Spring Session M (1982) #17 US
Rhyme & Reason (1984) #43 US
Color in Your Life (1986) #88 US


=== Med UK ===
Danger Money 1979
Night After Night 1979 – Live


=== Med andre ===
David Torn, Mick Karn, Terry BozzioPolytownThe Brecker Brothers (Michael Brecker and Randy Brecker)Heavy Metal Be-BopBozzio Levin StevensBlack Light Syndrome (1997)
Situation Dangerous (2000)Jeff BeckJeff Beck's Guitar ShopSteve VaiSex and Religion


== Referanser ==


== Eksterne lenker ==
(en) Offisielt nettsted 
(en) Terry Bozzio – kategori av bilder, video eller lyd på Commons 
(en) Terry Bozzio – galleri av bilder, video eller lyd på Commons 
(en) Terry Bozzio på Internet Movie Database 
(en) Terry Bozzio hos The Movie Database 
(en) Terry Bozzio på Discogs 
(en) Terry Bozzio på MusicBrainz 
(en) Terry Bozzio på Songkick 
(en) Terry Bozzio på AllMusic 
Terry Bozzio på Facebook 
Terry Bozzio – Offisielt nettsted
Terry Bozzio: Promosjonsbilde for Sabian Cymbals Arkivert 16. oktober 2007 hos Wayback Machine.
Drum Workshops nettsted, artistseksjonen: Inneholder en illustrasjon av Terry Bozzio og andre trommeslageres slagverk.
Sommerfuglagamer

Sommerfuglagamer er en slekt av agamer som lever i Sørøst-Asia.
De lever på åpne, solrike steder, men har huler som de gjemmer seg i om natta, eller om en fiende nærmer seg. De kan trykke sammen kroppen så den blir ganske flat. Stripene i sterke farger på siden av kroppen vises da godt, og minner om sommerfuglvinger. Tre av artene i slekta er partenogenetiske, og består altså bare av hunner.


== Eksterne lenker ==
(en) Sommerfuglagamer i Encyclopedia of Life 
(en) Sommerfuglagamer i Global Biodiversity Information Facility 
(en) Sommerfuglagamer hos Fossilworks 
(en) Sommerfuglagamer hos ITIS 
(en) Sommerfuglagamer hos NCBI 
(en) Kategori:Leiolepis – bilder, video eller lyd på Wikimedia Commons 
Leiolepis – detaljert informasjon på Wikispecies 
Lizards of Southeast Asia: Common Butterfly Lizard – Leiolepis belliana
V. Aranyavalai & al. (2004) Karyotype and Unisexuality of Leiolepis boehmei Darevsky and Kupriyanova, 1993 (Sauria: Agamidae) from Southern Thailand The Natural History Journal of Chulalongkorn University 4(1): 15–19
K.L. Krysko & K.M. Enge (2005) A New Non-Native Lizard in Florida, the Butterfly Lizard, Leioplepis belliana (Sauria: Agamidae) Florida Scientist 68(4): 247–249
J.L. Grismer & L.L. Grismer (2010). «Who's your mommy? Identifying maternal ancestors of asexual species of Leiolepis Cuvier, 1829 and the description of a new endemic species of asexual Leiolepis Cuvier, 1829 from Southern Vietnam» (PDF). Zootaxa (2433): 47–61. ISSN 1175-5334. 
(en) The Reptile Database - Leiolepis
Kansk

Kansk (russisk: Канск) er en by i Krasnojarsk kraj i Russland. Den ligger på venstre bredd av elva Kan. Innbyggertall: 103 000 (folketelling 2002), 109 607 (folketelling 1989).
Byen ble grunnlagt i 1640 som et russisk fort. Den er et senter for Kansk-Atsjinsks lignittbekken, som på begynnelsen av 1980-tallet ble utviklet til et av de største kullgruveområdene i Sovjetunionen. Byen har også virksomheter innen bomullsindustri, tømmerhydrolyse og næringsmiddelindustri. Kansk flybase ligger 8 km sør for byen. Den transsibirske jernbanen passerer gjennom Kansk.


== Eksterne lenker ==
Kansk portal (russisk)
Klomifen

Klomifen (Clomid) tilhører en gruppe legemidler som kalles antiøstrogener.  Som navnet sier hemmer klomifen virkningen av de kvinnelige kjønnshormonene, som med et felles navn kalles østrogener. Den antiøstrogene virkningen skyldes at klomifen binder seg til reseptorer (hormon-mottakere) i de cellene som østrogenene normalt påvirker. På den måten hemmer klomifen de normale virkningene av østrogenene. Medisinsk brukes Clomid hovedsakelig for å stimulere eggløsning hos kvinner som har problemer med å bli gravide.  
Innen doping blir Clomid også brukt for å forebygge gynekomasti og andre østrogenrelaterte bivirkninger. Noen typer anabole steroider, inkludert testosteron kan omdannes til østrogener i kroppen av enzymet aromatase. Dette kan føre til utvikling av kvinnelige bryster hos menn.


== Bivirkninger ==
Synsforstyrrelser (seponér). Hyperstimulering av ovarier. Hetetokter. Abdominalsmerter, kvalme, brekninger. Depresjon, søvnforstyrrelser, hodepine. Mastalgi, blødningsforstyrrelser


== Kilder ==
Hvordan virker klomifen (clomiphene citrat)?
Informasjon om anabole steroider fra Steroider.net
Kodinsk

Kodinsk (russisk: Кодинск) er en by i Krasnojarsk kraj i Russland. Den ligger ved elva Angara, 500 km nordøst for Krasnojarsk. Innbyggertall: 14 746 (folketelling 2002), 14 050 (folketelling 1989).
Byen ble grunnlagt i 1977 som bosetningen Kodinskoje (russisk: Кодинское) under byggingen av vannkraftverket Bogutsjanskaja. Den fikk status som bymessig bosetning i 1978 og fikk innvilget bystatus i 1989.


== Eksterne lenker ==
Offisielt nettsted 
(en) Kodinsk – kategori av bilder, video eller lyd på Commons
Azadiraktin

Azadiraktin er en kjemisk forbindelse som tilhører limonoidene. Den er en sekundær metabolitt til stede i frø til Neem-treet. Molekylformel er C35H44O16. Azadiraktin er en sterkt oksidert tetranortriterpenoid som utskyter en mengde av oksygenfunksjonalitet, som inneholder en enoleter-, acetal-, hemiacetal- og tetra-substituert oksiran i tillegg til flere karboksylestere. Det er klassifisert blant plant-sekundær metabolitt.
Azadiraktin har kompleks molekylstruktur, og derfor ble ikke første syntese publisert før over 22 år etter forbindelsens oppdagelse. Første totalsyntese ble fullført av Steven Ley i 2007. Både sekundære og tertiære hydroksylgrupper og tetrahydrofuran eter er til stede og molekylstruktur avslører 16 stereogene sentre, hvorav syv er tetrasubstituerte. Disse karakteristikkene forklarer vanskelighetene forbundet med å forsøke å produsere det syntetisk.


== Referanser ==
Lesosibirsk

Lesosibirsk (russisk: Лесосиби́рск) er en by i Krasnojarsk kraj i Russland. Den ligger ved elva Jenisej, rundt 250 km nord for Krasnojarsk. Innbyggertall: 65 374 (folketelling 2002)
Ellen Jacobsdatter Hætta

Ellen Jacobsdatter Hætta (født 20. oktober 1836, død 6. juli 1860) var ei av de som i ble dømt etter det samiske «Kautokeino-opprøret» i november 1852. Hun ble dømt til 12 års straffarbeid, men døde av lungetæring på Tukthuset i Trondheim bare 23 år gammel. Hun var søster til Aslak Jacobsen Hætta som ble henrettet ved halshugging i 1854.


== Eksterne lenker ==
Klassekampen: Hva forårsaket opprøret? av Ole Henrik Magga er professor ved Sámi allaskuvla/Sámi University College
NRK: – Bakgrunnen for 1852-opprøret må bli vektlagt
Dom av 6. august 1854
Kyrkjebok Kautokeino 1852, skrivet av sokneprest Hvoslef
Tora (navn)

Tora er et kvinnenavn som sannsynligvis er dannet som en kortform av andre kvinnenavn på Tor-. Navneleddet Tor- er avledet av det norrøne gudenavnet Þórr (se Tor), med opprinnelse i ordet þunrar, «torden».
Þóra er den norrøne formen av navnet. Thora er en gammelsvensk form, mens både Thora og Thura er gammeldanske former.


== Utbredelse ==
Þōra er det aller mest brukte kvinnenavnet i nordiske runeinskripsjoner fra vikingtiden, og navnet var derfor sannsynligvis blant de vanligste kvinnenavnene i Norden i vikingtiden. Navnet ble skrevet både þora og þura. Tora var også et svært vanlig navn på 1300-tallet. Over 60 forskjellige kvinner med navnet er nevnt i Regesta Norvegica.Thora var et vanlig navn i Norge på slutten av 1800-tallet. Formen Tora var mindre utbredt.

Tora (hiragana: とら) var et populært navn i Japan på 1800-tallet.Tabellen nedenfor gir en detaljert oversikt over populariteten til kvinnenavnet Tora og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Tora Mosterstong (Þóra Morsturstöng) (f. før 921), en av Harald Hårfagres friller og mor til Håkon den gode
Tora Torbergsdotter (f. før 1048), norsk dronning gift med Harald Hardråde
Tora Jonsdatter (ca. 1045-ca 1070), frillen til kong Olav Kyrre og mor til Magnus Berrføtt
Thora Storm (1845–1935), norsk kvinnesakskvinne
Tora Aasland (f. 1942), norsk politiker og statsråd
Tora Augestad (f. 1979), norsk sanger, dirigent og skuespiller
Tora Berger (f. 1981), norsk skiskytter
Thora Birch (f. 1982), amerikansk skuespiller


== Annen bruk av navnet ==
Tora er et vanlig navn på kyr i Norge.
Trassvisa hennes Tora av Alf Prøysen


== Referanser ==


== Eksterne lenker ==

(en) Behind the Name: Tora
(en) Think Baby Names: Tora
Aron fra Kangeq

Aron fra Kangeq (født 9. april 1822 i Kangeq, død 12. mars 1869) var en grønlandsk fangstmann, folkeminnesamler, forteller og billedkunstner. 
Han var opprinnelig fangstmann, men et angrep av tuberkulose tvang ham til å begynne med tegning og skriving rundt 1850. Han er kjent for sine skildringer av Grønland og grønlandske folk og kultur, bl.a. møtet mellom inuitter og nordboere. Han både skrev om og malte bilder og bokillustrasjoner som viser gamle grønlandske sagn. Han malte særlig akvareller, og 89 av de over 400 bildene hans er utstilt på Etnografisk museum i Oslo. Denne delen av samlingen ble sensurert bort fra den større samlingen i Nuuk, og mange av hans bilder er både av religiøs, politisk og seksuell art, og kan være sterke i sin bildebruk. 
En sentral del av grønlandske sagn og fortellertradisjon er å gå Qivittoq. Qivittoq betyr «fjellganger», og det man ifølge gamle sagn blir dersom man av skam, sinne eller sjalusi forlater det samfunnet man bor i, og oppsøker fjellene. Etter noe tid blir man da overmannet av overnaturlige krefter, og blir en stor fare for samfunnet man forlot og folk som måtte befinne seg i de samme fjellområdene. Qivittoqene var tidligere veldig fryktede vesener. Både qivittoq og blodhevn er to områder hans fortellertradisjon advarer imot.Den danske administratoren på Grønland, humanisten Hinrich Rink, som var kjent for sin humane håndtering av rollen sin og sin store interesse for Grønland og grønlendere, har sammen sin kone Signe Rink fått mye av æren for at Arons bilder ble til. De arbeidet for at grønlandske legender og sagn skulle dokumenteres, og utstyrte Aron med utstyr for å male. Rink brukte også Aron som en kilde til informasjon i sitt arbeide, og brukte ham også som illustratør i sine bøker. 
Aron døde av tuberkulose. 


== Referanser ==


== Eksterne lenker ==
Noen av Arons bilder, med beskrivelse
Sylvi Graham

Sylvi Graham (født 17. desember 1951 i Oslo) er en norsk politiker (H). Hun var innvalgt på Stortinget fra Akershus fra 2009 til 2017 og har tidligere vært ordfører i Oppegård.
Hun har førskolelærerutdannelse, og drev musikkundervisning i egen barnehage 1972–1974. Videre var hun avdelingsleder i Husmødrenes Barnehager 1975–1977, barnehagestyrer i Oppegård kommune 1977–1991, leder for barne- og ungdomsavdelingen i Norges Blindeforbund 1991–1993 og konsulent i Norges Røde Kors 1993–1995.
Graham var medlem av Oppegård kommunestyre 1980–1991 og 1995–2009, herunder leder i hovedutvalget for kultur 1984–1991, medlem av formannskapet 1988–1991 og ordfører 1995–2004 og 2005–2009. Hun var også leder i Oppegård Høyre 1991–1995 og statssekretær i Utenriksdepartementet 2004–2005. Andre verv inkluderer styreleder i Norsk nettverk av helse- og miljøkommuner 1996–2001, leder i KLPs representantskap 2002–2004, medlem av Kommunalbankens representantskap i 2004 og styremedlem i Aker universitetssykehus HF 2006–2008, styreleder i KS i Akershus 2007–2009 og leder i Follorådet 2008–2009. Graham ble innvalgt på Stortinget fra Akershus i 2009 og 1. nestleder i Akershus Høyre i 2012. Fra 2017 er hun styreleder i Forum for Kvinner og Utviklingsspørsmål.


== Stortingskomiteer ==
2013–2017 medlem i Utenriks- og forsvarskomiteen
2009–2013 medlem i Arbeids- og sosialkomiteen


== Referanser ==


== Eksterne lenker ==
(en) Sylvi Graham – kategori av bilder, video eller lyd på Commons 
(no) Sylvi Graham hos Stortinget 
(no) Sylvi Graham hos Norsk senter for forskningsdata 
(en) Sylvi Graham hos Europarådets parlamentarikerforsamling 
(no) Sylvi Grahams stemmegivning på Stortinget (arkivert) siden 2009 systematisert av organisasjonen Holder de ord
Kangeq

Kangeq er en nedlagt bygd i Nuuk kommune. Bygda ligger på Nordlandet (Akia), ytterst i Godthåbsfjorden. 
Kangeq ble tvangsfraflyttet av kommunen på 1960-tallet, fordi man manglet arbeidskraft på fabrikkene i Nuuk. 
Det arrangeres i dag helikopterturer hit fra Nuuk, med omvisning, som særlig omhandler billedkunstneren og folkeminnesamleren Aron fra Kangeq, som var født her, og lagde mange av sine bilder her.  
Kangeq har gode fangstforhold, og brukes fortsatt som jaktområde om sommeren. 


== Eksterne lenker ==
Noen bilder fra Kangeq og Håbets ø
Steven Ley

Steven V. Ley er professor i organisk kjemi ved University of Cambridge, og er Fellow ved Trinity College, Cambridge.  Han var president for Royal Society of Chemistry (2000–2002) og ble utnevnt til kommandør av Order of the British Empire i januar 2002. Hans forskningsfelter er total syntese av biomolekyler med bl. a. indanamycin, routiennocin, avermectin B1a, okadainsyre, spongistatin,  tapsigargin, epotilon A og rapamycin og utviklingen av nye katalysatorer, protecting grupper og reagenser. Hans totalsyntese av azadiraktin, fullført i 2007, er anerkjent som et av de viktigste landemerker i totalsyntese. Han fant opp det syntetiske stoffet TPAP, et vanlig brukt oksidasjonsmiddel. Han er også foregangsmann med bruk av immobilized reagenser og flow-teknikker i multi-step organisk syntese.


== Priser ==
Steve Ley's arbeid med over 630 vitenskapelige artikler er anerkjent med 32 store priser, hvorav de siste omfatter:

2007 SCI Innovation Award
2007 Award for Creative Work in Synthetic Organic Chemistry (ACS)
2006 Nagoya Gold Medal (Banyu Life Science Foundation International, Japan)
2006 Robert Robinson Award and Medal (Royal Society of Chemistry)
2005 Yamada-Koga Prize (Japan)
2000 Davymedaljen


== Referanser ==


== Eksterne lenker ==
Ley group
VM i bandy 1987

Bandy-VM 1987 ble arrangert i Sverige mellom 31. januar og 8. februar. Det var det femtende verdensmesterskapet i bandy. Fem lag deltok og først ble det spilt en enkeltserie der alle lagene møttes en gang. Nummer en og to i gruppespillet til finale og nummer tre og fire til bronsefinale. Kampene ble spilt i Vänersborg, Göteborg, Lidköping, Skövde, Kungälv, Trollhättan, Örebro, Motala, Köping, Katrineholm og Stockholm. Sverige ble verdensmester for tredje gang ved å beseire Finland i finalen.


== Resultat ==


== Tabell ==


== Finaler ==


== Medaljer ==


== Kilder ==
World Championships 1986/87 bandysidan.nu, besøkt 7. august 2018
Praktøgler

Praktøgler er en slekt av agamer som lever i Sør- og Sørøst-Asia.
De har sterke farger, og lever oppe i trær. Slekten omfattet tidligere mange flere arter, men i 1980 ble det påvist at slekten var parafyletisk. Mange av artene ble derfor overført til de nye slektene Bronchocela, Dendragama og Pseudocalotes.


== Litteratur ==
S.M Moody (1980). Phylogenetic and Historical Biogeographical Relationships of the Genera in the Family Agamidae (Reptilia: Lacertilia) (Doktoravhandling). University of Michigan, Ann Arbor. 
G.R. Zug m.fl. (2006). «Systematics of the garden lizards, Calotes versicolor group (Reptilia, Squamata, Agamidae), in Myanmar: central dry zone populations» (PDF). Proceedings of the California Academy of Sciences, ser. 4. 57 (2): 35–68. ISSN 0068-547X. Arkivert fra originalen (PDF) 5. juli 2010. 


== Eksterne lenker ==
(en) Praktøgler i Encyclopedia of Life 
(en) Praktøgler i Global Biodiversity Information Facility 
(en) Praktøgler hos Fossilworks 
(en) Praktøgler hos ITIS 
(en) Praktøgler hos NCBI 
(en) Kategori:Calotes – bilder, video eller lyd på Wikimedia Commons 
Calotes – detaljert informasjon på Wikispecies
Millenniumdomen

Millenniumdomen (engelsk: The Millenium Dome) er en arena i Greenwich i London. Den ble åpnet 31. desember 1999 og var deretter åpen for publikum i hele 2000. Til sammen kom det over 6,5 millioner besøkende det året hallen var åpen. Ideen med hallen var at man skulle profilere britisk næringsliv spesielt og Storbritannia generelt. 
Domen har verdens største sammenhengende tak, taket holdes blant annet oppe av tolv støttetårn som representerer de tolv månedene. Diameteren er 365 meter og symboliserer årets dager. Høyden på Millennium Dome er 50 meter, om man regner med støttetårnene er den 100 meter. 
Etter millenniumskiftet har Domen blitt avviklet og flere ulike forslag på alternativer har blitt diskutert. Den 31. mai 2005 åpnet fornøyelsessentret The O2 på plassen, Millennium Dome skal være en del av dette anlegget.
Signe Rink

Signe Rink (født 24. januar 1836 i Paamiut, død 19. april 1909 i Oslo) var en grønlandsk forfatter og etnolog. Hun var født Nathalie Sophie Nielsine Caroline Møller.
Hun var gift med humanisten og den danske administratoren på Grønland, Hinrich Rink. Hennes far var kolonibestyrer i Paamiut, Jørgen Nielsen Møller.
Signe Rink var født og oppvokst på Grønland, men ble i 1850 sendt på skole i Danmark. Under dette oppholdet møtte hun Hinrich Rink, som da var mest kjent som geograf. De giftet seg 28. april 1853, da hun var bare 17 år gammel. Hinrich var da 33 år gammel.
Hinrich og Signe var sterkt delaktige i at Grønlands første avis, Atuagagdliutit ble etablert i 1861. De måtte imidlertid flytte fra Grønland i 1868 på grunn av Hinrich' sviktende helse. De flyttet først til Danmark, senere (1883) til Kristiania (Oslo), der deres datter bodde. Det var fra da av Signe fikk skrevet om sine opplevelser på Grønland, og hun utga flere bøker om Grønland og grønlenderne. Hun regnes som den første kvinne som skrev om Grønlandsk kultur.
Etter Hinrich' død kjempet hun for å sikre de grønlandske kunstnerne Aron fra Kangeq og Jens Kreutzmanns bilder for ettertiden. Hun oversatte bøkene deres til dansk, engelsk og fransk, og bildene hun samlet ble i 1905 kjøpt opp av Nationalmuseet i København, men ble tilbakeført til Grønland i 1982.


== Bøker ==
1886 – Grønlændere
1887 – Grønlændere og Danske i Grønland
1888 – Koloniidyller fra Grønland
1896 – Kajakmænd. Fortællinger af grønlandske sælhudefangere. (red.)
1902 – Fra det Grønland som gik. Et par tidsbilleder fra trediverne.


== Referanser ==


== Kilder ==
Dansk Kvindebiografisk Leksikon – Signe Rink
VM i bandy 1989

Bandy-VM 1989 ble arrangert i Sovjetunionen mellom 29. januar og 3. februar. Det var det sekstende verdensmesterskapet i bandy. Fem lag deltok og først ble det spilt en enkeltserie der alle lagene møttes en gang. Nummer en og to i gruppespillet til finale og nummer tre og fire til bronsefinale. Kampene ble spilt i Krasnogorsk og i Olympiahallen i Moskva. Det var første gangen VM-kamper ble spilt innendørs. Sovjetunionen ble verdensmester for trettende gang ved å beseire Finland i finalen.


== Resultat ==


== Tabell ==


== Finaler ==


== Medaljer ==


== Kilder ==
World Championships 1988/89 bandysidan.nu, besøkt 7. august 2018
Berit Hansdatter Gaup

Berit Hansdatter Gaup (født 25. juni 1836, død 25. mars 1890) var ei av de som i ble dømt etter det samiske «Kautokeino-opprøret» i november 1852. Hun ble dømt til 12 års straffarbeid, men ble benådet i 1864. Hun giftet seg 29. mars 1868 med Lars Jacobsen Hætta.


== Eksterne lenker ==
Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
NRK: – Bakgrunnen for 1852-opprøret må bli vektlagt
Dom av 6. august 1854
Kyrkjebok Kautokeino 1852, skrevet av sokneprest Hvoslef
Hans Stølan

Hans Stølan (født 23. januar 1968) er en norsk politiker (Ap, senere Sp) og fagforeningsmann. Han var ordfører i Frøya kommune i perioden 2007–2011.
I perioden 2019–2023 representerer han Senterpartiet i Frøya kommunestyre. Per 2022 er han hovedtillitsvalgt for Norsk Nærings- og Nytelsesmiddelarbeiderforbund i SalMar-konsernet.


== Referanser ==